“ทีมกรุ๊ป” ต้อนรับผู้บริหารการท่าเรือสีหนุวิลล์และคณะ
"ทีมกรุ๊ป" ต้อนรับผู้บริหารการท่าเรือสีหนุวิลล์และคณะ
20 ธ.ค. 2561

ทีมกรุ๊ป นำโดย ดร. สิรินิมิตร บุญยืน รองประธานเจ้าหน้าที่บริหารอาวุโส-ธุรกิจต่างประเทศ บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG พร้อมด้วยผู้บริหารและผู้เชี่ยวชาญ ร่วมกับนายปริญญา วงศ์เพชรขาว ผู้อำนวยการฝ่าย บริษัท แอสเซท โปร แมเนจเม้นท์ จำกัด หรือ APM ให้การต้อนรับผู้บริหารและคณะของการท่าเรือสีหนุวิลล์ (Sihanoukville Autonomous Port หรือ Port Autonome de Sihanoukville: PAS) จังหวัดสีหนุวิลล์ ประเทศกัมพูชา
นำโดย Mr.Chiv Chansophal ผู้อำนวยการ เขตเศรษฐกิจพิเศษท่าเรือสีหนุวิลล์ (Sihanoukville Port Special Economic Zone: SPSEZ) และคณะที่เดินทางมาศึกษาดูงานเยี่ยมชมท่าเรือแหลมฉบังในช่วงเช้า ณ เขตเทศบาลนครแหลมฉบัง อำเภอศรีราชา จังหวัดชลบุรี เพื่อการพัฒนาท่าเรือสีหนุวิลล์ในอนาคต ก่อนเข้าเยี่ยมชมกิจการบริษัท ทีมฯ และร่วมประชุมหารือโอกาสทางธุรกิจในช่วงบ่ายของวันเดียวกัน ณ สำนักงานใหญ่ทีม ถนนนวลจันทร์ กรุงเทพ เมื่อเร็วๆ นี้